Republika (Rusko)

Republika je typ subjektu Ruskej federácie. V súčasnosti má 21 subjektov Federácie podobu republík (od 18. marca 2014 po medzinárodne neuznanom pričlenení Krymu je podľa ruských zákonov republík 22, pričom novou republikou je Krymská republika).

Republiky Ruskej federácie sa od druhých subjektov Ruskej federácie líši predovšetkým svojím národno-štátnym základom (subjekty totiž vznikli na územno-štátnom základe).

Republiky majú zo všetkých subjektov federácie najvyšší stupeň autonómie. Podľa článku 5 Ústavy Ruskej federácie sú charakterizované ako štáty Ruskej federácie, ktoré majú vlastnú ústavu, prezidenta, parlament, právo vydávať zákony a stanoviť úradný jazyk republiky (článok 68). Nie sú však subjektom z hľadiska medzinárodného práva, tým je iba Ruská federácia.

Republiky sú založené na etnickom základe, teda predstavujú oblasti obývané niektorým z neruských etník federácie. Vzhľadom na internú migráciu obyvateľstva v Rusku tieto národnosti netvoria vždy väčšinovú skupinu obyvateľstva daných republík.

 Zoznam republík Ruskej federácie 
 Oficiálny názov Skrátený názov Vlajka Umiestnenie Adygejská republika Adygejsko 100px 100px Altajská republika Altajsko 100px border|100px Baškirská republika Baškirsko 100px 100px Buriatska republika Buriatsko 100px 100px Čečenská republika Čečensko 100px 100px Čuvašská republika Čuvašsko 100px 100px Dagestanská republika Dagestan 100px 100px Chakaská republika Chakasko 100px 100px Ingušská republika Ingušsko 100px 100px Kabardsko-balkarská republika Kabardsko-Balkarsko 100px 100px Kalmycká republika Kalmycko 100px 100px Karačajsko-čerkeská republika Karačajsko-Čerkesko 100px 100px Karelská republika Karelsko 100px 100px Komijská republika Komijsko 100px 100px Marijská republika Marijsko 100px 100px Mordvianska republika Mordviansko 100px 100px Jakutská republika Sacha, Jakutsko 100px 100px Severoosetská republika – Alánsko  Severné Osetsko 100px 100px Tatárska republika Tatársko 100px 100px Tuvianska republika Tuviansko 100px 100px Udmurtská republika Udmurtsko 100px 100px

 Poznámka k počtu subjektov Federácie 
 Od 18. marca 2014 sa na základe medzinárodne neuznaného referenda pripojili k Rusku dva nové subjekty Federácie, Krymská republika a mesto federálneho významu Sevastopoľ. Aj keď Rusko uvedené subjekty vo svojej ústave a zákonoch považuje sa legitímnu súčasť svojho územia, prevažná väčšina štátov sveta (vrátane Slovenska) považuje tieto územia naďalej za súčasť Ukrajiny.

 Referencie